# Camarasaurus

### Z Wikipédie

Camarasaurus
Živočíchy

Doména | Eukaryoty
Ríša (regnum) | Živočíchy Animalia
Vývojový stupeň | Epitelovce Eumetazoa
Skupina | Dvojstranovce Bilateralia
Vývojová vetva | Druhoústovce Dueterostomia
Kmeň (phylum) | Chordáty Chordata
Podkmeň (subphylum) | Stavovce Vertebrata

Nadtrieda (superclassis) | Čeľustnatce Gnathostomata
Stupeň | Štvornožce Tetrapoda
Trieda (classis) | Plazy Reptilia
Podtrieda (subclassis) | Diapsida
Infratrieda (infraclassis) | Archosauria
Divisio | Avemetararsalia
Subdivisio | Ornithodira
Nadrad (superordo) | Dinosaury Dinosauria
Rad (ordo) | Saurischia
Podrad (subordo) | Sauropodomorpha
Infrarad (infraordo) | Sauropoda
Čeľaď (familia) | Camarasauridae
Rod (genus) | Camarasaurus

Vedecký názov
Camarasaurus supremus Cope, 1887
Synonymá: Cathetosaurus, Morosaurus
Vedecká klasifikácia prevažne podľa tohto článku

Camarasaurus bol veľký bylinožravý dinosaurus, sauropod zo skupiny Macronaria. Kamarasaurus zastupoval vlastnú čeľaď Camarasauridae, ktorej bol zároveň typickým predstaviteľom. Známy je z približne tucta kostier (často so zachovanými lebkami) a z nespočetného množstva úlomkov. Vyskytoval sa pred približne 155 až 148 miliónmi rokov. Nájdený bol na západe Severnej Ameriky.

## [úprava] Znaky

Camarasaurus - hlava.

Camarasaurus sa vyznačoval na sauropoda relatívne krátkym krkom a chvostom, ďalej vysokou, pomerne veľkou a pevne stavanou hlavou, prednými končatinami kratšími od zadných (vďaka vyššie položeným pleciam sa však chrbát smerom ku koreňu krku neznižoval) a masívnou stavbou tela. Krk mal relatívne neohybný, no držaný pomerne vertikálne. Zuby mal veľké a silné, takmer 20 cm dlhé, a tak ideálne aj na spásanie odolnej vegetácie.

## [úprava] Spôsob života

Camarasaurus bol stádový živočích. Spásal najmä stredne vysoké a vyššie rastliny. Vďaka pevne stavanej lebke a silným zubom si poradil aj s veľmi odolnou vegetáciou. Pri jej trávení mu pravdepodobne pomáhali prehltnuté kamene (gastrolity), ktoré sú doložené u niektorých iných sauropodov (napr. Seismosaurus (resp. Diplodocus)). Práve vďaka svojej nenáročnosti bol svojho času najhojnejším severoamerickým sauropodom.

Nález vajec kamarasaura naznačuje, že na rozdiel od niektorých iných dinosaurov, tento živočích nestaval hniezda, ale znášku nakládol v jednoduchých radoch.

## [úprava] Druhy

Poznáme niekoľko (tri, prípadne štyri) druhov rodu Camarasaurus, z ktorých však niektoré môžu byť navzájom synonymické. Jeho skoré druhy bývali okolo 14 m. dlhé, kým neskoršie kamarasaury (C. supremus) dosahovali dĺžku 18 - 20 m a váhu približne 20 až 30 ton.

Zdroj: "http://sk.wikipedia.org../../../c/a/m/Camarasaurus.html"

Kategória: Sauropoda

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Català
- Česky
- Deutsch
- English
- Español
- Français
- Italiano
- 日本語
- Nederlands
- Polski
- Português
- Simple English